Komisijos komunikatas Europos parlamentui remiantis EB sutarties 251 straipsnio 2 dalies antra pastraipa dėl Tarybos bendrosios pozicijos dėl Europos Parlamento ir Tarybos direktyvos dėl Direktyvos 2002/15/EB ir Tarybos reglamentų (EEB) Nr. 3820/85 ir Nr. 3821/85 dėl socialinių teisės aktų, susijusių su kelių transporto veikla, minimalių įgyvendinimo sąlygų /* KOM/2004/0815 galutinis - COD 2003/0025 */





Briuselis, 14.12.2004 KOM(2004)815 galutinis 2003/0255(COD) KOMISIJOS KOMUNIKATAS EUROPOS PARLAMENTUI remiantis EB sutarties 251 straipsnio 2 dalies antra pastraipa dėl Tarybos bendrosios pozicijos dėl Europos Parlamento ir Tarybos direktyvos dėl Direktyvos 2002/15/EB ir Tarybos reglamentų (EEB) Nr. 3820/85 ir Nr. 3821/85 dėl socialinių teisės aktų, susijusių su kelių transporto veikla, minimalių įgyvendinimo sąlygų 2003/0255(COD) KOMISIJOS KOMUNIKATAS EUROPOS PARLAMENTUI remiantis EB sutarties 251 straipsnio 2 dalies antra pastraipa dėl Tarybos bendrosios pozicijos dėl Europos Parlamento ir Tarybos direktyvos dėl Direktyvos 2002/15/EB ir Tarybos reglamentų (EEB) Nr. 3820/85 ir Nr. 3821/85 dėl socialinių teisės aktų, susijusių su kelių transporto veikla, minimalių įgyvendinimo sąlygų (Tekstas svarbus EEE) 1- PAGRINDINIAI FAKTAI +++++ TABLE +++++ 2- KOMISIJOS PASIŪLYMO TIKSLAS 1988 m. lapkričio 29 d. Tarybos direktyva Nr. 88/599/EEB nustatė bendruosius minimalius Reglamente (EEB) Nr. 3820/85 numatytų vairavimo laiko ir poilsio laikotarpių kelių transporte įvykdymo užtikrinimo lygius, iš esmės numatant, kad patikrinimai turi būti atliekami ne mažiau kaip 1 proc. darbo dienų, kurias dirbo transporto priemonių, kuriems taikomas Reglamentas, vairuotojai, ir kad ne mažiau kaip 2 kartus per metus tokius patikrinimus atlieka dviejų ar daugiau valstybių narių teisės aktų vykdymą užtikrinančios institucijos. Kelių transporto sektoriaus liberalizavimas, vienos bendros rinkos susikūrimas, po to prasidėjęs kelių transporto, kaip dominuojančios vidaus transporto rūšies, augimas ir įnirtinga dabar sektoriuje vykstanti konkurencija prisideda prie geresnio Bendrijos socialinių taisyklių įgyvendinimo užtikrinimo. Atsižvelgdama į tai Komisija pasiūlė padidinti patikrinimų skaičių, pagerinti patikrinimų kokybę ir atkreipti dėmesį į klausimą dėl suderinto požiūrio į pažeidimus ir sankcijas. Siekdama padidinti patikrinimų skaičių, Komisija pasiūlė nedelsiant iki 3 proc. padidinti mažiausią patikrinimų procentą, kai didesnė dalis patikrinimų atliekama patalpose (ne mažiau, kaip 50 proc. vietoje dabar numatytų 25 proc.) ir taip pat padidinant mažiausią dalį, kuri turi būti atliekama sustabdžius kelyje (ne mažiau kaip 30 proc. vietoje dabar numatytų 15 proc.). Komisija, siekdama stiprinti bendradarbiavimą ir apsikeitimą informacija apie gerą praktiką tarp teisės aktų įgyvendinimą užtikrinančių institucijų, taip pat pasiūlė nuo dviejų iki šešių kartų per metus padidinti minimalų kartu vykdomų patikrinimų skaičių. Siekdama gerinti teisės aktų įgyvendinimo užtikrinimo kokybę, Komisija pasiūlė nustatyti minimalius reikalavimus teisės aktų įgyvendinimą užtikrinančių pareigūnų apmokymams ir įrangai. Ji taip pat pasiūlė vystyti ir įgyvendinti valstybių narių nacionalinių teisės aktų įgyvendinimo užtikrinimo strategiją, o taip pat įsteigti koordinacinę instituciją, kuri prižiūrėtų šią strategiją ir veiktų kartu su kitų valstybių narių teisės aktų įgyvendinimą užtikrinančiomis institucijomis. Siekiant pagerinti kelių infrastruktūrą, turėtų būti įrengtos pakankamo dydžio transporto priemonių stovėjimo aikštelės,, kuriose vairuotojai galėtų pailsėti ir kurios palengvintų patikrinimus keliuose. Siekiant sustiprinti bendradarbiavimą tarp valstybių narių institucijų, atsakingų už teisės aktų įgyvendinimo užtikrinimą, yra numatyta įsteigti komitetą, kuris palengvintų keitimąsi geriausia praktika, rengtų bendrąsias taisykles dėl rizikos įvertinimo pasirenkant įmones, kuriose reikėtų atlikti teisės aktų įgyvendinimo užtikrinimo operacijas, patvirtintų vieningos formos dokumentą, patvirtinantį nedirbimą dėl ligos ir metines atostogas, o taip pat bendro elektroninio keitimosi informacija ir operatyviniais duomenimis kriterijus. Taip pat buvo numatyti bendri mokymo kursai. Dėl bendro požiūrio į pažeidimus ir sankcijas, Komisija pasiūlė, kad valstybės narės galėtų jų institucijoms, atsakingoms už teisės aktų įgyvendinimo užtikrinimą, suteikti teisę, kartu su kitomis numatytomis priemonėmis, taikyti laikiną transporto priemonės sustabdymą. Buvo pasiūlyta taikyti finansines sankcijas tiems transporto sistemos atstovams, kuriems taisyklių nesilaikymas davė pelno. Buvo nustatytas bendras rimtų pažeidimų, už kuriuos valstybes narės turi taikyti nustatytas sankcijas, sąrašas. Komisija taip pat turėtų parengti ataskaitą, kurioje būtų analizuojamos už rimtus pažeidimus paskirtos nuobaudos ir daroma išvada, kokia apimtimi jos turėtų būti suderintos. 3- PASTABOS DĖL BENDROSIOS POZICIJOS Taryba Komisijos pasiūlyme padarė keletą esminių pakeitimų, kurie yra didžiąja dalimi priimtini, kadangi jie užtikrina, kad pasiūlymo tikslai būtų iki galo pasiekti. Pirmasis pakeitimas yra susijęs su nuostatomis dėl sankcijų ir rimtų pažeidimų. Nuostatas dėl automobilių sulaikymo, dėl sankcijų, kurias gali taikyti kompetentingos institucijos, o taip pat dėl bendrosios atsakomybės ir atitinkamų finansinių sankcijų už pažeidimus transporto sistemoje įkėlė į susijusį pasiūlymą dėl reglamento dėl vairavimo laiko ir poilsio laikotarpių, kuris pakeis šiuo metu galiojantį Reglamentą (EEB) Nr. 3820/85. Kadangi šie klausimai yra labiau susiję su reglamento nuostatų pažeidimais ir geriau tinka šiam pasiūlymui, Komisija sutinka, kad jie būtų įtraukti į jį. Be to, kadangi reglamento nuostatos yra taikomos tiesiogiai, bus pasiektas didesnis įgyvendinimo vienodumas. Tačiau Komisija apgailestauja, kad Tarybos nuomone į šį pasiūlymą neturėtų būti įtrauktas rimto socialinių taisyklių pažeidimo apibrėžimas. Tai atitinkamą straipsnį, reikalaujantį Komisiją teikti ataskaitas apie valstybių narių taikytas už rimtus pažeidimus sankcijas, daro mažiau aiškiu. Antras pakeitimas yra bendro minimalaus patikrinimų skaičiaus procento padidinimo, o taip pat didesnės minimalios patikrinimų, atliekamų patalpose ar kelyje, proporcijos nustatymo susiejimas su skaitmeninių tachografų įdiegimu. Dėl šios priežasties Taryba pasiūlė padidinimą vykdyti keliais etapais, iš pradžių nuo 2008 1 1 padidinant patikrinimų, atliekamų sustabdžius kelyje ir atliekamų patalpose, skaičių, o po to nuo 2009 1 1 padidinant minimalų tikrinimo lygį. Padidinimas iki 3 proc. daugiau nebėra neatidėliotinu, kaip tai padaryti siūlė Komisija, bet numatomas tik nuo 2011 m., su pereinamuoju 2 proc. etapu, prasidedančiu tik nuo 2009 1 1. Tai, kad šiuo metu keletas valstybių narių, net ir nenaudodamos skaitmeninių tachografų, jau tikrina daugiau nei 2 proc., rodo valstybių narių pasiryžimo stoką. Tačiau Komisija, atsižvelgdama į tai, kad šis ilgas įvedimo laikotarpis padės visoms valstybėms narėms lengvai įvykdyti padidėjusius minimalius reikalavimus, yra pasirengusi susitaikyti su ilgu atidėjimu. Taryba taip pat iki 4 proc. sumažino bet kokį tolimesnį įmanomą minimalaus patikrinimų procento padidinimą taikant komitologijos taisykles, su sąlyga, kad tai bus galima daryti tik nuo 2013 m. ir jei ne mažiau kaip 90 proc. tikrinamų automobilių yra įrengti skaitmeniniai tachografai. Priešingai, nei Komisijos pasiūlyme, tai nustato maksimalią vėlesnių padidinimų taikant komitologijos taisykles ribą. Tačiau tai taip pat rodo Tarybos norą svarstyti aukštesnės teisės aktų įgyvendinimo užtikrinimo ribos klausimą, tad jį būtų galima sveikinti kaip teigiamą, nors ir pavėluotą signalą dėl įsipareigojimo užtikrinti teisės aktų įgyvendinimą. Tikėtina, kad iki 2013 m. su skaitmeniniais tachografais susijusios sąlygos bus įgyvendintos. Dėl šios priežasties, kaip tai numato 3 straipsnis, valstybės narės papildomai paprašė, kad patikrinimų metu būtų renkama statistika apie naudojamų tachografų rūšis ir kad patikrinimų metų nebūtų diskriminuojama atsižvelgiant į tai, koks tachografas yra naudojamas. Paskutinis esminis pakeitimas yra taisyklių dėl darbo laiko sektoriuje, įtvirtintų Direktyvoje 2002/15/EB, įgyvendinimo užtikrinimo pašalinimas iš siūlomos Direktyvos taikymo sferos. Nors Komisija nesupranta, kokia logika vadovaujantis yra norima priimti direktyvą, kuria siekiama užtikrinti Bendrijos socialinių taisyklių geresnį įgyvendinimo užtikrinimą, iš kurios tuo pačiu būtų pašalinti kai kurie esminiai socialiniai elementai, susidurdama su daugumos valstybių narių pasipriešinimu ir siekdama palengvinti šiuo klausimu Taryboje, ji sutiko su šių taisyklių pašalinimu iš pasiūlymo. Be to, Taryba nustatė skirtumą tarp, viena vertus, koordinuojančio organo tarptautiniams ryšiams, turinčio iš atitinkamų kompetentingų institucijų rinkti statistiką apie teisės aktų įgyvendinimo užtikrinimą ir lyginti ją su iš kitų valstybių narių gaunamais skaičiais, ir, kita vertus, tarp pasirenkamo koordinacinio organo, kuriam būtų pavesta vystyti ir prižiūrėti nacionalinę teisės aktų įgyvendinimo užtikrinimo strategiją. Kai kuriose valstybėse narėse šias dvi funkcijas gali vykdyti dvi skirtingos institucijos. Komisija pritaria šiam įsipareigojimui nacionalinei teisės aktų įgyvendinimo užtikrinimo strategijai ir koordinavimo tarp kompetentingų institucijų priemonei, bent jau ta apimtimi, kiek tai yra suiję su kitomis valstybėmis narėmis ir Komisija. Komisija visiškai ar iš dalies pritarė dvidešimt vienam iš trisdešimt aštuonių Europos Parlemento pirmojo svarstymo metu pasiūlytam daliniam pakeitimui. Taryba į savo bendrąją poziciją visiškai, perkeldama principines nuostatas ar iš dalies įtraukė aštuonis dalinius pakeitimus. Nors ir neteikdama iš dalies pakeisto pasiūlymo po pirmojo svarstymo Parlamente, Komisija diskusijų, vykusių Taryboje, metu davė Tarybai aiškiai suprasti, kuriuos Parlamento pasiūlytus dalinius pakeitimus ji palaiko ir kuriuos ji atmeta, o taip pat tokios savo pozicijos priežastis. 4- IŠSAMŪS KOMISIJOS KOMENTARAI 4.1. Komisijos priimti ir visiškai ar iš dalies įtraukti į bendrąją poziciją daliniai pakeitimai Žemiau pateikiamos nuorodos į bendrosios pozicijos konstatuojamąsias dalis ir straipsnius. 3 dalinis pakeitimas. Šio dalinio pakeitimo formuluotė atspindi pagrindinių socialinių instrumentų, kurių įgyvendinimo užtikrinimo priemonės yra numatytos šioje direktyvoje, tikslą. Taryba jį, šiek tiek pakeistą, įtraukė į 1 konstatuojamąją dalį. 12 dalinis pakeitimas (dalis). Šis dalinis pakeitimas užtikrina, kad atitiktų siūlomos direktyvos pavadinimas ir tikslas. Šis aspektas yra įtrauktas į bendrąją poziciją 21 dalinis pakeitimas. Patikrinimų metų surenkama statistika dabar taip pat apims duomenis apie naudojamus tachografus, tokiu būdu siekiant išvengti diskriminacijos; taip pat tai padės nustatyti, ar 2 straipsnio 2 dalyje numatytos sąlygos patikrinimų procento padidinimo sąlygos yra įvykdytos. Komisija taip pat galėtų pritarti registracijos šalies įtraukimui, bet tai nebuvo įtraukta į bendrąją poziciją. 42 dalinis pakeitimas. I priedo A dalyje Komisija sutinka, kad patikrinimai kelyje gali apimti savaitinį ar dviejų savaičių periodo vairavimo laiką, o taip pat kassavaitinio poilsio periodus. Tačiau nors Transporto Taryba 2004 m. birželio 11 d. pasiekė politinį sutarimą dėl Komisijos iš dalies pakeisto pasiūlymo dėl vairavimo trukmės ir poilsio laikotarpių, kuriame nustatytas savaitinio vairavimo laiko apribojimus, bendroji pozicija dėl šių taisyklių įgyvendinimo užtikrinimo nenumato šio naujo apribojimo patikrinimo sustabdžius kelyje. Yra numatytas tik kassavaitinio poilsio laiko periodų patikrinimo sustabdžius kelyje įtraukimas. Komisija tai vertina kaip svarbią prarastą galimybę kalbant apie vairavimo laiko tikrinimą. 4.2. Komisijos priimti ir į bendrąją poziciją neįtraukti daliniai pakeitimai 5 dalinis pakeitimas. Šis dalinis pakeitimas kaip tikslą iškelia nacionalinių monitoringo institucijų tarpusavio sąveiką. Komisija tam iš esmės pritarė dėl koordinavimo Europos Sąjungos lygiu. Nors Taryba bendrojoje pozicijoje išvengia bet kokio tarpusavio sąveikos paminėjimo, ji palieka galimybę tarpusavio sąveikai sudaryti dalį naujo komiteto, numatyto 13 straipsnyje, kompetencijos. 6, 7, 20, 63 ir 29 daliniai pakeitimai (iš dalies). Šiais daliniais pakeitimais siekiama sustiprinti pasiūlymo tikslą naudojant aiškesnę kalbą. Tačiau bendrojoje pozicijoje paliekamas originalus pasiūlymo tekstas. 19 dalinis pakeitimas (dalis). Šis dalinis pakeitimas numato reikalavimą valstybių narių institucijoms, užtikrinančioms teisės aktų įgyvendinimą, užtikrinti, kad patikrinimai patalpose būtų subalansuoti, nurodant, kad ne mažiau kaip 50 proc. patikrinimų apimtų mažas ir vidutines įmones. Ši pareiga nėra numatyta bendrojoje pozicijoje. 24 dalinis pakeitimas (dalis). Šis dalinis pakeitimas pateikia įvairius pavyzdžius, kur turėtų būti įrengiami patikrinimo postai. Komisija pritarė bendrai frazei dėl kitų „saugių vietų". Bendrojoje pozicijoje siekiama pernelyg nedetalizuoti nuostatų dėl patikrinimo postų. 26 dalinis pakeitimas. Šiuo daliniu pakeitimu yra siekiama užtikrinti, kad miegantys vairuotojai be reikalo nebūtų trukdomi patikrinimais. Nors Taryba pritarė šiuo daliniu pakeitimu siekiamam tikslui, ji mano, kad jį būtų pernelyg sudėtinga įgyvendinti praktikoje. 28 dalinis pakeitimas. Šis dalinis pakeitimas numato, kad, siekiant sustiprinti valstybių narių tarpusavio pagalbą, galimus pažeidimus tirs įsisteigimo vietos valstybė narė, atlikdama patikrinimus atitinkamo ūkio subjekto patalpose. Bendrojoje pozicijoje yra paliktas originali formuluotė, kadangi Taryba mano, jog 6 straipsnio 4 dalis apima šį klausimą. 31 dalinis pakeitimas. Šis dalinis pakeitimas įtvirtina valstybės narės pareigą skelbti surinktus duomenis. Taryba manė, kad pakanka kas dvejus metus teikiamos Komisijos ataskaitos, į kurią būtų įtraukti atitinkami iš valstybių narių surinkti duomenys. 32 dalinis pakeitimas. Šiuo daliniu pakeitimus siekiama užtikrinti, kad bet kokios sankcijos, tame tarpe ir laikinas automobilio sulaikymas, bus taikomos be jokios diskriminacijos. Taryba perkėlė straipsnį dėl sankcijų ir transporto priemonės sulaikymo į susijusį pasiūlymą dėl vairavimo laiko ir poilsio laikotarpių, į bendrąją poziciją dėl pasiūlymo pagal 19 straipsnio 1 dalį įtraukiant nuostatas dėl nediskriminavimo kartu su taikytinų sankcijų apibrėžimu. 35 - 37 daliniai pakeitimai. Pirmąjį dalinį pakeitimą siekiama padaryti labiau detalizuojančiu, kas sudaro rimtą nuostatų dėl maksimalaus darbo laiko, numatytų Direktyvoje 2002/15/EB, pažeidimą. Taryba nusprendė pašalinti šią direktyvą iš pasiūlymo taikymo sferos ir taip pat nenumatyti jokio bendro rimtų pažeidimų sąrašo. Taigi, nuoroda į tuos, kuriems sąrašas taikomas, taip pat atkrenta kartu su pranešimo apie konkrečias sankcijas data. Kita vertus, bendroji pozicija dėl susijusios pasiūlymo dėl vairavimo laiko ir poilsio laikotarpių 19 straipsnio 1 dalyje ir 27 straipsnyje numato, kad valstybės narės turi informuoti Komisiją apie jų taisykles dėl sankcijų taikymo per vienerius metus. 39 dalinis pakeitimas. Šis dalinis pakeitimas detalizuoja Komisijos ataskaitos apie sankcijas pobūdį. Bendrojoje pozicijoje liko tik paprastas reikalavimas pateikti ataskaitą apie rimtas sankcijas, tuo pačiu metu pašalinant bendrą rimtų sankcijų sąrašą. 40 dalinis pakeitimas. Šis dalinis pakeitimas suteikia Komisijai teisę skelbti gaires dėl teisės aktų įgyvendinimo užtikrinimo atskirame nuo jos kas du metus skelbiamoje ataskaitoje dokumente. Bendrojoje pozicijoje palikta originali formuluotė. 4,3. Komisijos atmesti, bet į bendrąją poziciją įtraukti daliniai pakeitimai 19 dalinis pakeitimas (dalis). Šiuo daliniu pakeitimu grįžtama prie dabartinės situacijos, kur 15 proc. dabartinio minimalaus tikrinamų dienų dalies patikrinimas turi būti vykdomas sustabdžius kelyje. Bendroji pozicija tai nustato laikinai, numatydama vėlesnį padidinimą iki 30 proc. po 2008 1 1. 23 dalinis pakeitimas (dalis). Į bendrąją poziciją yra įtrauktas reikalavimas valstybėms narėms saugoti duomenų įrašus, surinktus per praėjusius metus. 27 dalinis pakeitimas. Bendroji pozicija draudžia diskriminaciją patikrinimuose, vykdomuose sustabdžius kelyje, tuo pagrindu, kad transporto priemonėse yra įmontuoti analoginiai ar skaitmeniniai tachografai. 4,4. Komisijos atmesti ir į bendrąją poziciją neįtraukti daliniai pakeitimai 1, 15, 34 ir 66 daliniai pakeitimai. Šiais daliniais pakeitimais yra reikalaujama, kad patikrinimai apimtų trečiosios šalies vairuotojo atestavimą. Tačiau atitinkamas reglamentas valstybėms narėms jau numato kur kas išsamesnius tikrinimo reikalavimus. 11 dalinis pakeitimas. Šis dalinis pakeitimas reikalauja nuorodos į naują reglamentą, kuriuo siūloma pakeisti dabartinį reglamentą (EEB) 3820/85. Tai nėra būtina, nes įtvirtinus nuorodą į pastarąjį reglamentą būs įtvirtinta nuoroda į naująjį reglamentą. 13, 14 ir 16 daliniai pakeitimai. Šie daliniai pakeitimai apima vairuotojo apibrėžimą ir ryšius tarp Europos kelių transporto (EKT) susitarimo ir Bendrijos taisyklių dėl vairavimo laiko ir poilsio laikotarpių. Bendroji pozicija dėl susijusio pasiūlymo dėl vairavimo laiko ir poilsio laikotarpių įtvirtino kitokį apibrėžimą ir ryšį. Jie galiotų ir pasiūlymui dėl įgyvendinimo užtikrinimo. 18, 30 ir 41 daliniai pakeitimai. Šie daliniai pakeitimai yra procedūriškai arba instituciškai neteisingi. Tikrintinų dirbtų dienų procentas negali būti įteisintas vien tik Komisijos ir Parlamento; vienareikšmiškas bendras taisyklių interpretavimas gali būti vykdomas tik Bendrijos mastu, o ne atskirų valstybių narių; komitologijos nuostatos dėl teisės aktų leidybos neleidžia nustatyti teisinių reikalavimų dėl socialinių partnerių atstovavimo. 22, 25 daliniai pakeitimai. Reikalavimas išlaikyti tokį detalumo lygį patikrinimų įrašuose yra neproporcingas. Taip pat ir reikalavimas išlaikyti patikrinimų pusiausvyrą įvairiose vietovėse yra pernelyg detalizuojantis. 33 dalinis pakeitimas. Valstybių narių tarpusavio pagalba taikant nuobaudas už nustatytus pažeidimus buvo pakeista susijusiame pasiūlyme numačius ekstrateritorialumą sankcijoms už vairavimo laiką ir poilsio laikotarpius. 38 dalinis pakeitimas. Komisija neturėtų būti įpareigota pateikti pasiūlymą dėl sankcijų suvienodinimo iki kol paaiškės jos ataskaitos dėl sankcijų rezultatai. 5- IŠVADA Nors Komisija ir norėtų, kad į bendrąją poziciją būtų įtrauktas taisyklių dėl darbo laiko įgyvendinimo užtikrinimas, bendras rimtų pažeidimų sąrašas ir anksčiau būtų padidinti minimalūs tikrinimo lygiai, ji mano, kad bendroji pozicija, priimta kvalifikuotos daugumos 9.12.2004 daugeliu atveju seka jos pasiūlymo tikslus ir požiūrį, ir todėl gali ją paremti.